Emily Donelson
<s>Emily Donelson (1. jun 1807 – 19. decembar 1836) bila je nećaka Rachel Jackson, supruge američkog predsjednika Andrewa Jacksona, odnosno de facto Prva dama SAD tokom prvih godina njegovog predsjednikovanja.</s>

<s>Rodila se na farmi Johna Donelsona, brata Rachel Jackson.</s><s>Bila je jedna od rijetkih žena u tadašnjem Tennesseeju koja je imala formalno obrazovanje.</s><s>Godine 1824. se udala za svog rođaka Andrewa Jacksona Donelsona, koji će kasnije postati američki diplomat.</s>

<s>Četiri godine kasnije je njen tetak Andrew Jackson izabran za predsjednika nakon kampanje u kojoj ga je tadašnji predsjednik John Quincy Adamas žestoko napadao zbog navodne bigamije, odnosno ženidbe za Rachel Jackson dok je ona još uvijek formalno bila udana za prvog muža.</s><s>Jackson je pobijedio, ali je Rachel Jackson iznenada preminula prije inauguracije.</s><s>Zbog toga je Emily preuzela dužnost domaćice u Bijeloj kući, odnosno de facto postala Prva dama.</s>

<s>Njen odnos sa tetkom se brzo pokvario zahvaljujući tzv. aferi podsuknje, odnosno skandalu izazvanom optužbama protiv Peggy Eaton, supruge Johna Eatona, ministra rata u Jacksonovom kabinetu.</s><s>Peggy je bila optužena za preljubničku aferu, te je cijelo otmjeno društvo Washingtona okrenulo protiv supružnika, smatrajući ih "nedostojnima"; to je uključivalo i Emily, ali ne i predsjednika, koji je podržavao svog ministra.</s><s>Zbog toga su predsjednik i njegova nećaka bili u lošim odnosima, te je Emily, za razliku od svog muža, u ljeto 1830. napustila Washington.</s><s>Početkom 1834. je dužnost Prve dame preuzela Sarah Yorke Jackson, supruga Jacksonovog usvojenog sina Andrewa Jacksona Jr.</s>

<s>Emily Donelson se 1836. naglo razboljela, i umrla krajem godine.</s><s>Historičari najvjerojatnijim uzrokom smrti smatraju tuberkulozu.</s><s>U dobi od 29 godina je tako postala Prva dama s najkraćim životnim vijekom u historiji SAD.</s>

<s>Izvori</s>

<s>Prve dame SAD
Andrew Jackson</s>

